വിസ്മയ കേസ്: പ്രതി കിരണ് കുമാറിനെ സര്വീസില്നിന്ന് പിരിച്ചുവിട്ടു തിരുവനന്തപുരം: വിസ്മയ കേസിലെ പ്രതി കിരണ് കുമാറിനെ സര്വീസില്നിന്ന് പിരിച്ചുവിട്ടു. കൊല്ലം മോട്ടോര് വെഹിക്കിള് എന്ഫോഴ്സ്മെന്റിലെ അസി. മോട്ടോര് വെഹിക്കിള് ഇന്സ്പെക്ടറായ കിരണ് കുമാറിനെ പിരിച്ചുവിട്ടതായി ഗതാഗത മന്ത്രി ആന്റണി രാജുവാണ് അറിയിച്ചത്. സ്ത്രീധന പീഡനത്തെ തുടര്ന്ന് ഭാര്യ മരണപ്പെട്ടതു മൂലം ഭര്ത്താവിനെ സര്വീസില്നിന്ന് പിരിച്ചുവിടുന്നത് കേരളത്തില് ആദ്യമായിട്ടാണെന്ന് മന്ത്രി പറഞ്ഞു. അതിനുള്ള വകുപ്പുണ്ട്. പലപ്പോഴും പ്രയോഗിക്കാറില്ലെന്നും മന്ത്രി പറഞ്ഞു. വിസ്മയയുടെ മരണത്തിനുപിന്നാലെ ഭര്ത്താവ് കിരണ് കുമാറിനെ സസ്പെന്ഡ് ചെയ്തിരുന്നു. അന്വേഷണത്തില് കിരണ് കുമാറിനെതിരെ കുറ്റം തെളിഞ്ഞതിനാലാണ് ഇപ്പോഴത്തെ നടപടി. വിസ്മയയെ ഭര്തൃവീട്ടില് തൂങ്ങിമരിച്ച നിലയിലാണ് കണ്ടെത്തിയത്. രണ്ടാം നിലയിലെ കിടപ്പുമുറിയോട് ചേര്ന്ന ശുചിമുറിയുടെ വെന്റിലേഷനിലേഷനിലാണ് വിസ്മയെ തൂങ്ങിയ നിലയില് കണ്ടത്. സ്ത്രീധനത്തിന്റെ പേരില് വിസ്മയയെ താന് മര്ദിച്ചിരുന്നതായി കിരണ് പൊലീസിനു മൊഴി നല്കിയിരുന്നു. കൊല്ലം ആര്ടിഒ എന്ഫോഴ്സ്മെന്റ് വിഭാഗത്തിലെ അസിസറ്റ്ന്റ് മോട്ടോര് വെഹിക്കിള് ഇന്സ്പെക്ടറായ കിരണ് കുമാറും പന്തളം മന്നം ആയുര്വേദ കോളജിലെ ബിഎഎംഎസ് നാലാം വര്ഷ വിദ്യാര്ഥിനി വിസ്മയയും ഒരു വര്ഷം മുന്പാണു വിവാഹിതരായത്. 100 പവന് സ്വര്ണവും 1.25 ഏക്കറും പത്ത് ലക്ഷം രൂപ വിലവരുന്ന കാറുമാണ് സ്ത്രീധനമായി നല്കിയത്. കാര് ഇഷ്ടപ്പെടാതെ വന്നതോടെയാണ് മകളെ ഉപദ്രവിക്കാന് തുടങ്ങിയതെന്ന് അച്ഛന് ത്രിവിക്രമന് നായര് വെളിപ്പെടുത്തിയിരുന്നു. വിസ്മയ ഒന്നു വിളിച്ചിരുന്നെങ്കില്, കാറെടുത്ത് പോയി അവനെ പൊട്ടിച്ചേനെ വൈകാരികമായി സുരേഷ് ഗോപി